***Nr. 450 din 1.07.2021***

**APEL SELECȚIE FORMATORI PENTRU ANUL ȘCOLAR 2021-2022**

În vederea constituirii corpului de formatori și elaborării Ofertei de formare pentru anul școlar 2021 – 2022, Casa Corpului Didactic Olt organizează selecția formatorilor și a programelor de formare. În acest scop sunt invitate să participe la selecție cadre didactice din învățământul preuniversitar din județul Olt care îndeplinesc condițiile din Apel.

**Extras din PROCEDURA OPERAȚIONALĂ DE SELECȚIE A CURSURILOR DE FORMARE PENTRU ANUL 2021-2022 CARE VOR FI INCLUSE ÎN OFERTA C.C.D. OLT, AVIZATĂ DE M.E (P.O. 37/2021)**

1. **Scopul procedurii**

Selectarea cursurilor de formare pentru anul școlar 2021-2022 care vor fi incluse în oferta Casa Corpului Didactic Olt avizată de Ministerul Educației .

1. **Cadrul legislativ**

* Legea educației naționale nr.1/2011 cu modificările și completările ulterioare;
* Ordinul MECTS nr. 5554/07.10.2011 privind Regulamentul de organizare și funcționare al Caselor Corpului Didactic;
* Regulamentul de ordine interioară al Casei Corpului Didactic Olt;
* Analiza de nevoi privind formarea continuă pentru anul școlar 2020-2021.

-OMECTȘ 5564/2011 - Metodologia de acreditare și evaluare periodică a furnizorilor de formare continuă și a programelor de formare oferite de aceștia, cu modificările şi completările ulterioare;

-OMECTȘ 5561/2011 - Metodologia privind formarea continuă a personalului din învățământul preuniversitar, cu modificările și completările ulterioare;

-OUG 75/2005 – Asigurarea calității educației, cu modificările și completările ulterioare;

-OUG 129/2000 - Formarea profesională a adulților, cu modificările și completările ulterioare;

-OMEC 501/5.253/2003 - Metodologia certificării formării profesionale a adulților ;

-OM 4649/ 30.06.2020 privind instituirea unor măsuri referitoare la acreditarea, organizarea și desfășurarea programelor de formare continuă, destinate personalului didactic din învățământul preuniversitar, în contextul pandemiei COVID-19:

-OM 5767/ 15.10.2020 privind acreditarea, organizarea și desfășurarea programelor de formare destinate personalului didactic din învățământul preuniversitar în anul școlar 2020-2021.

1. **Condiții de participare la selecție**

La concursul de selecție a cursurilor de formare propuse pentru anul școlar 2021-2022 se poate înscrie orice formator care îndeplinește, cumulativ, următoarele condiții:

* este cadru didactic din învățământul preuniversitar, cu studii universitare cu diplomă de licență și/sau master;
* are vechime în învățământ de cel puțin 6 ani;
* are cel puțin gradul didactic II;
* deține un certificat de formator recunoscut de Ministerul Educației;
* dovedește expertiză pe domeniul programului propus (**competențe dobândite prin formare inițială și/sau formare continuă relevantă, lucrări publicate, participare la conferințe, dovedită cu CV și documente justificative);**
* are abilități de utilizare a calculatorului dovedite prin parcurgerea unui program de formare ECDL, E-learnig);
* are disponibilitatea de a lucra, conform solicitărilor CCD Olt;
* manifestă disponibilitatea de a se deplasa cu resurse proprii la locațiile de formare din județul Olt.

1. **Descrierea procedurii**

Casa Corpului Didactic Olt va selecta un număr de 50 de cursuri de formare. Selecția se va realiza, în ordinea descrescătoare a punctajelor, în urma parcurgerii următoarelor etape:

1. **Evaluarea dosarelor** depuse de candidați conform Fișei de evaluare din*Anexa 1*

* opisul dosarului;
* cerere de înscriere;
* declarație disponibilitate;
* **macheta programului propus în format letric și electronic *(Anexa 2);***
* **SUPORT CURS ( format letric și electronic )**
* curriculum vitae, model Europass, susținut cu documente doveditoare, conform criteriilor de evaluare, semnat pe fiecare pagină;
* următoarele documente în copie:
* acte de identitate (carte de identitate, certificat de naștere, certificat de căsătorie, dacă este cazul);
* acte de studii;
* adeverințe/certificate de acordare a ultimului grad didactic;
* adeverințe/certificate/diplome care să ateste participarea la programe de formare continuă pe domeniul programului de formare;
* adeverințe/certificate/diplome care să ateste desfășurarea unor activități ca formator;
* copii ale coperților cărților/lucrărilor publicate în domeniul programelor de formare;
* copii ale articolelor publicate în domeniul programelor de formare;
* adeverință care să ateste vechimea în învățământ;
* alte documente care susțin criteriile de evaluare a CV-ului.

Dosarul de înscriere, sigilat, într-un plic, se depune la secretariatul Casei Corpului Didactic Olt, în perioada stabilită conform calendarului și electronic, pe adresa de email: [oltccd@gmail.com](mailto:oltccd@gmail.com)

1. **Analiza propunerii de program**

Programul propus va îndeplini următoarele condiții:

* Să fie inovativ;
* Să corespundă criteriilor de calitate;
* Să respecte macheta anexată;
* Să aibă o durată de 24 ore;
* Să fie în conformitate cu nevoia de formare a cadrelor didactice, a cadrelor didactice cu funcții de conducere, îndrumare și control și a personalului didactic auxiliar din județul Olt, așa cum reiese din analiza de nevoi pentru anul școlar 2020-2021.

1. **Domenii educaționale/ariile tematice pentru care se face selecția**

În urma aplicării chestionarului, nevoia de formare a cadrelor didactice, a cadrelor didactice cu funcții de conducere, îndrumare și control și a personalului didactic auxiliar din județul Olt se orientează spre participarea la cursuri privind:

* programe de formare referitoare la absenteism și abandon școlar;
* programe de formare referitoare la proiecte școlare de educație interculturală;
* programe de formare referitoare la managementul proiectelor cu finanțare europeană;
* programe de formare referitoare la tehnici de comunicare educațională;
* programe de formare pentru mediul rural;
* programe de formare online, pe platformă;
* programe de formare referitoare la managementul conflictelor în clasa de elevi;
* programe de formare referitoare la managementul organizației școlare;
* programe de formare referitoare la consilierea copiilor și părinților;
* programe de formare referitoare la predarea inovativă utilizând TIC și noile tehnologii;
* programe de formare referitoare la stimularea motivației școlare;
* programe de formare practice pentru contabilitate (EDUSAL), secretariat (REVISAL, Arhivare).

1. **Calendar:**

* **Termen de depunere a dosarelor:**

Dosarele se vor depune la secretariatul Casei Corpului Didactic Olt până la 30.07.2021, în intervalul orar 9.00 – 13.00.

* **Evaluarea dosarelor și a candidaților:**

Se va realiza de către Comisia de evaluare desemnată de conducerea instituției și aprobată de Consiliul de administrație al Casei Corpului Didactic Olt, în 02-16.08.2021

* **Afișarea rezultatelor:** la sediul Casei Corpului Didactic Olt și pe site-ul instituției se va face în data de 17.08.2021

1. **Nu se admit contestații.**

**Echipa CCD OLT**